Κρατικός Αερολιμένας Κεφαλληνίας

Ο Κρατικός Αερολιμένας Κεφαλληνίας Άννα Πολλάτου (IATA: EFL, ICAO: LGKF, ΥΠΑ: ΚΑΚΦ) βρίσκεται στο Ν-ΝΔ τμήμα της Κεφαλλονιάς, 10 χλμ. από την πρωτεύουσα της Κεφαλλονιάς, το Αργοστόλι και πήρε το όνομά του από την Ολυμπιονίκη Άννα Πολλάτου.

 Διάδρομος απογείωσεων /προσγειώσεων 
Ο ΚΑΚΦ διαθέτει έναν διάδρομο ασφαλτοστρωμένο, τον 14 / 32 μήκους 2.435 μέτρων, ικανό να φιλοξενήσει αεροσκάφη τύπου Boeing 767, Airbus A300 κλπ. Αν και το μήκος του διαδρόμου τροχοδρόμησης μπορεί να δεχτεί μεγαλύτερα αεροσκάφη (π.χ. Boeing 747), αυτό δεν είναι εφικτό καθ' ότι το έδαφος δεν έχει την απαραίτητη ενίσχυση, η κατηγορία πυρασφάλειας του αεροδρομίου (6 την χειμερινή περίοδο, 5 το καλοκαίρι) είναι χαμηλή (απαιτείται κατηγορία 1 ή 2 για τόσο μεγάλα αεροπλάνα), αλλά και η γενικότερη υποδομή του αεροδρομίου (αεροσταθμός, εξοπλισμός κλπ.) καθιστούν αδύνατη την εξυπηρέτηση ενός τέτοιου αεροσκάφους.

 Αεροσταθμός 
Το κτήριο του αεροσταθμού χτίστηκε στις αρχές της δεκαετίας του 1990. Είναι μικρό κτήριο. Διαθέτει 3 ελεγκτήρια εισιτηρίων (check-in), αίθουσα αναμονής ελεύθερης πρόσβασης, καταστήματα με αναμνηστικά δώρα, καφετέρια και γραφεία ενοικιάσεως αυτοκινήτων (Hertz, Europcar κ.ά.), καθώς και τοπικούς τουριστικούς πράκτορες. 

Ο αερολιμένας ανακαινίστηκε το 2019 από την Fraport, συμπεριλαμβάνοντας την κατασκευή νέου αεροσταθμού επιφάνειας 10.700 μ², με τη συνεπακόλουθη αύξηση των σημείων check-in και ελέγχου, τη νέα εγκατάσταση επεξεργασίας λυμάτων, νέο πυροσβεστικό σταθμό, την ανακαίνιση του πύργου ελέγχου και την αναδιαμόρφωση του χώρου στάθμευσης των αεροσκαφών.

 Αναχωρήσεις και αφίξεις 
 Αναχωρήσεις 
Οι επιβάτες προς αναχώρηση, περνούν από έλεγχο εκρηκτικών όλες τις αποσκευές τους πριν τον έλεγχο εισιτηρίων. Στη συνέχεια, περνούν από τον αστυνομικό έλεγχο (οι επιβάτες εξωτερικού, περνούν πρώτα από έλεγχο διαβατηρίων). Η αίθουσα αναχώρησης — αναμονής των επιβατών έχει 3 εξόδους επιβίβασης (boarding gates), οι 2 χρησιμοποιούνται για τις πτήσεις εξωτερικού, η μία αποκλειστικά για τις εσωτερικές πτήσεις. Σε αυτή την αίθουσα αναμονής, υπάρχουν Καταστήματα Αφορολογήτων Ειδών (Duty Free Shops) και μία καφετέρια.

 Αφίξεις 
Οι αφιχθέντες επιβάτες εισέρχονται στον αεροσταθμό από δύο διαφορετικές πύλες εισόδου: μια για τις εσωτερικές πτήσεις και άλλη, ξεχωριστή για τις αφίξεις εσωτερικού. Για τις αφίξεις εξωτερικού υπάρχει αστυνομικός έλεγχος, και δυνατότητα υποδοχής πτήσεων από χώρες εκτός της σύμβασης Σένγκεν (Extra Schengen). Στη συνέχεια, δύο ιμάντες, ένας μικρός και ένας μεγάλος, χρησιμοποιούνται για την παράδοση των αποσκευών.

 Στατιστικά 

 Αεροπορικές εταιρείες και προορισμοί 
Αεροπορικές εταιρίεςΠροορισμοίAegean AirlinesΑθήνα Animawings Θερινή περίοδος: Βουκουρέστι Austrian AirlinesΘερινή περίοδος: ΒιέννηAvanti AirΘερινή πτήση charter: Γκρατς, Λιντς British AirwaysΘερινή περίοδος: Λονδίνο-ΧίθροουCondorΘερινή περίοδος: Μόναχο, Ντύσσελντορφ, Στουτγκάρδη ΦραγκφούρτηeasyJetΘερινή περίοδος: Άμστερνταμ, Εδιμβούργο, Λονδίνο-Γκάτγουικ, Λονδίνο-Λούτον, Μάντσεστερ, Μιλάνο-Μαλπένσα, Μπρίστολ, Νάπολη, Νίκαια Eurowings DiscoverΘερινή περίοδος: Μόναχο  ITA Airways  Θερινή περίοδος: Ρώμη-ΦιουμιτσίνοGoTo Fly Θερινή περίοδος: ΦορλίJet2.comΘερινή περίοδος: Γλασκώβη, Ιστ Μίντλαντς, Ληντς, Λονδίνο-Στάνστεντ, Μάντσεστερ, Μπέρμιγχαμ, Μπρίστολ, Νιούκασλ Marathon AirlinesΘερινή πτήση charter: Ίνσμπρουκ Norwegian Air ShuttleΘερινή περίοδος: ΌσλοPeople's ViennalineΘερινή περίοδος: Σανκτ ΓκάλενRyanairΘερινή περίοδος: Βιέννη, Λονδίνο-Στάνστεντ, Μπέργκαμο, Πίζα, Ρώμη-ΦιουμιτσίνοSky ExpressΑθήνα, ΖάκυνθοςSmartwingsΘερινή περίοδος: Πράγα
Θερινή πτήση charter: Βουδαπέστη, ΜπρατισλάβαTransaviaΘερινή περίοδος: Άμστερνταμ, Παρίσι-ΟρλύTUI AirwaysΘερινή περίοδος: Γλασκώβη, Ιστ Μίντλαντς, Κάρντιφ, Λονδίνο-Γκάτγουικ, Λονδίνο-Στάνστεντ, Μάντσεστερ, Μπέρμιγχαμ, Μπόρνμουθ, Μπρίστολ, ΝιούκαστλTUIfly NetherlandsΘερινή περίοδος: ΆμστερνταμTus AirwaysΘερινή περίοδος: ΛάρνακαVoloteaΘερινή περίοδος: Βενετία, ΝάποληVuelingΘερινή περίοδος: ΡώμηWizz AirΘερινή περίοδος: Ρώμη-Φιουμιτσίνο

 Παραπομπές 

 Εξωτερικοί σύνδεσμοι 
 Επίσημη ιστοσελίδα του αερολιμένα

Κεφαλονια
Αερολιμενας